Diari Oficial de la Generalitat Valenciana


Sumari del DOGV 9355, del 06-06-2022 (2022/4113)

Informació pública de la modificació puntual número 43 del Pla general.
-----------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4113


Data del document
:   09-05-2022

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la modificació puntual número 43 del Pla general. [2022/4113]  
El Ple de l'Ajuntament, en sessió ordinària realitzada el dia 5 de maig de 2022, ha adoptat acord amb la següent part dispositiva:  
  
«Primer  
Sotmetre a informació pública durant un període de quaranta-cinc dies la modificació puntual núm. 43 del Pla general, presentada en data 17 de desembre de 2021 (RE 13429) per Kartogroup España, SL, que té per objecte la delimitació de la unitat d'execució C-2/3 en sòl urbà, conformada per part de les unitats C-2 i C-3 redelimitades del Pla general i part del sòl urbà directe que dona al camí Fondo, amb canvi de les qualificacions ALM.1 i IND.2 per TER (permetent a més l'ús de magatzem d'índex alt -Alm.3, i introduint diferents paràmetres de la parcel·la i edificació) i amb modificació del traçat de la xarxa viària secundària en l'àmbit de la nova unitat d'execució (s'elimina el vial previst en el Pla general per a definir un nou vial sensiblement paral·lel al camí Xamussa i perpendicular al camí Fondo). La modificació dissenya una nova zona verda-jardí (SJL) com a «pantalla verda» per a garantir la minimització de l'impacte paisatgístic i millorar el paisatge i la qualitat visual, juntament amb altres mesures d'integració paisatgística recollides com a annex I en l'estudi d'integració paisatgística.  
  
  
Segon  
Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal, advertint de la possibilitat de formular al·legacions i observacions, podent aportar tot tipus de documentació o mitjans de prova que estimen adequats en el seu suport, durant el termini de quaranta-cinc dies hàbils, comptadors des de l'endemà a la publicació de l'anunci en el DOGV.  
  
Durant tot el procediment la documentació que s'exposa podrà ser objecte de pública consulta en l'apartat d'Urbanisme del tauler d'anuncis de la seu electrònica de l'Ajuntament de Borriana: https://burriana.sedelectronica.es/board  
  
Tercer  
Dins del tràmit de consultes, sol·licitar informe de la direcció territorial de la Conselleria d'Agricultura, Medi Ambient, Canvi Climàtic i Desenvolupament Rural, per trobar-se el camí ramader assagador del Camí dels Carnissers i Caminàs en l'àmbit territorial de la unitat d'execució C-2/3, objecte de la proposta de modificació puntual núm. 43 del Pla general; remetre còpia de la modificació puntual núm. 43 del Pla general en format digital, i concedir un termini de 45 dies, comptadors des de la seua recepció, perquè puguen examinar la documentació i formular les observacions que estimen convenients.  
  
Quart  
Realitzar consulta a les entitats subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística; tenint en compte que a falta d'informe a l'instrument de planejament, podrà requerir-se abans de l'aprovació dels programes d'actuació, dels projectes d'urbanització o de reparcel·lació, amb els mateixos efectes.  
  
Cinqué  
Contra el present acord, com a acte de tràmit que no posa fi a la via administrativa, no cal interposar cap recurs. Sense perjudici que puga exercitar-se el que s'estime pertinent.»  
  
Borriana, 9 de maig de 2022.- L'alcaldessa presidenta: Maria José Safont Melchor.